REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunititetska pitanja

21 Broj:

19. april 2017. godine

B e o g r a d

NARODNOJ SKUPŠTINI REPUBLIKE SRBIJE

 Na osnovu člana 198. stav 3. i člana 65. stav 2. alineja prva Poslovnika Narodne skupštine, Odbor za administrativno-budžetska i mandatno-imunititetska pitanja, na 20. sednici održanoj 19. aprila 2017. godine, razmotrio je razloge prestanka mandata narodnim poslanicima i o tome podnosi sledeći

I Z V E Š T A J

Odbor je utvrdio da je podnošenjem ostavki narodnih poslanika Bojana Pajtića, izabranog sa Izborne liste ZA PRAVEDNU SRBIJU – DEMOKRATSKA STRANKA (NOVA, DSHV, ZZS), Marka Milenkovića, izabranog sa Izborne liste Dr VOJISLAV ŠEŠELj – SRPSKA RADIKALNA STRANKA i Marka Blagojevića izabranog sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novih narodnih poslanika, putem dodeljivanja mandata drugim kandidatima sa navedenih izborni lista, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

 PREDSEDNIK ODBORA

 dr Aleksandar Martinović